LÜGANUSE VALLAVOLIKOGU

O T S U S

Kiviõli august 2023 nr EELNÕU

**Lüganuse valla Viru Keemia Grupp AS tööstusjäätmete prügila kohaliku omavalitsuse eriplaneeringu asukoha eelvaliku ja keskkonnamõju strateegilise hindamise esimese etapi aruande vastuvõtmine**

Viru Keemia Grupp AS tööstusjäätmete prügila kohaliku omavalitsuse eriplaneeringu (edaspidi ka EP) ja keskkonnamõju strateegilise hindamise (edaspidi ka KSH) koostamine algatati Lüganuse Vallavolikogu 29.10.2020 otsusega nr 289 „Viru Keemia Grupi tööstusjäätmete prügila kohaliku omavalitsuse eriplaneeringu ja keskkonnamõju strateegilise hindamise algatamine“. EP koostamise eesmärk on viia läbi tööstusjäätmete prügila parima võimaliku asukoha valiku menetlus ja töötada välja prügila rajamise detailne lahendus. Kavandatava prügila puhul on tegemist jäätmeseaduse § 34 lg 4 tähenduses ohtlike jäätmete prügilaga.

Praegu olemasolevasse tööstusjäätmete prügilasse on lubatud ladestada 3 103 121 tonni põlev-kivijäätmeid aastas ning lisaks muudest keskkonnaprojektidest pärinevad jäätmeid 150 000 tonni aastas. Lähtuvalt täitumise monitooringust ja prognoosides olemasolevaid tootmisvõimsusi, vajab VKG uut prügilat alates 2026. aastast. Uue tööstusjäätmete prügila rajamine on VKG Oil AS töö jätkamiseks vältimatult vajalik.

Prügila asukoha eelvaliku etapis täpsustati prügila jaoks vajalikku mahtu ja pindala lähtuvalt keskkonnaministri 29.04.2004 määruse nr 38 tingimustest ja VKG vajadustest (vt KSH I etapi aruande ptk 3.2). Asukoha eelvalikul tuleb arvestada, et ala pindala peab nõlvusega 1:3 ladestamise korral võimaldama 63 miljonit m3 (81,3 miljonit tonni) mahuga prügila rajamise. Võimalike asukohaalternatiivide alal määratleti kolm täpsemat ala ehk asukohaalternatiivi. Alternatiivide võrdlusanalüüsil osutus sobivaimaks alternatiiv nr 1 (lisa 1), mille ala hõlmab peaaegu täielikult riigiomandis oleva Tuhavälja katastriüksuse (kü tunnus 43701:003:0127) ja osaliselt Kohtla metskond 3 katastriüksuse (kü tunnus 43701:003:0320).

Vastavalt planeerimisseaduse § 105 lõikele 1 esitatakse kohaliku omavalitsuse eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruanne (lisa 2) kooskõlastamiseks § 99 lõikes 1 nimetatud asutustele ja § 99 lõikes 2 nimetatud isikutele ja asutustele arvamuse avaldamiseks. Materjalid esitati kooskõlastamiseks ja arvamuse avaldamiseks 05.07.2022. Kooskõlastused, ettepanekud ja arvamused ning nendele valla poolt antud vastusseisukohad on koondatud kokku tabelkujul. Kooskõlastusringil eelvaliku muutmist tingivaid ettepanekuid ei esitatud. Seejuures Kaitseministeerium seadis kooskõlastamise tingimuseks, et kavandatavat Viru Keemia Grupp AS tööstusjäätmete prügilat ei asuta realiseerima enne riigikaitseliste kompensatsioonimeetmete täielikku rakendumist, eeldatavalt 2026. aastast.

Kooskõlastusringi järgselt toimus 10.04.2023-09.05.2023 kohaliku omavalitsuse eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande avalik väljapanek. Väljapaneku tulemuste avalikud arutelud toimusid 05.06.2023 Kiviõli Linnaraamatukogus ja Lüganuse Rahvamajas. Avalikustamise tulemuste alusel tehti otsuse eelnõus ja aruandes vajalikud muudatused. Täiendavad avalikud arutelud toimusid 01.08.2023 Kiviõli Linnaraamatukogus ja Lüganuse Rahvamajas. Arutelude järel otsuse eelnõus ega aruandes sisulisi muudatusi teha ei olnud vaja.

Arvestades eeltoodud asjaoludega ja võttes aluseks kohaliku omavalitsuse korralduse seaduse § 22 lõike 1 punkti 37, planeerimisseaduse § 109 lõiked 1 ja 2, Lüganuse Vallavolikogu

o t s u s t a b:

1. Võtta vastu Viru Keemia Grupp AS tööstusjäätmete prügila kohaliku omavalitsuse eriplaneeringu asukoha eelvalik ja keskkonnamõju strateegilise hindamise esimese etapi aruanne (koostaja Kobras OÜ, lisa 2);
2. Võtta Viru Keemia Grupp AS tööstusjäätmete prügila kohaliku omavalitsuse eriplaneeringu asukoha eelvaliku aruanne (lisa 3) ja keskkonnamõju strateegilise hindamise esimese etapi aruanne aluseks eriplaneeringu detailse lahenduse koostamisel.
3. Detailse lahenduse koostamise ja keskkonnamõju strateegilise hindamise käigus määrata kavandatava prügila ehitusõigus ja lahendada muud asjakohased planeerimisseaduse § 126 lõikes 1 nimetatud ülesanded.
4. Volitada Lüganuse Vallavalitsust teavitama asukoha eelvaliku otsuse vastuvõtmisest planeerimisseaduse § 99 lõigetes 1 ja 2 nimetatud isikuid ja asutusi ning avaldama teade Ametlikes Teadaannetes ja kohaliku omavalitsuse üksuse veebilehel 14 päeva jooksul otsuse vastuvõtmisest arvates.
5. Otsus jõustub teatavakstegemisest.

Käesoleva otsuse peale võib esitada Lüganuse Vallavolikogule vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtule, Jõhvi kohtumajas Kooli 2a, 41532 Jõhvi, halduskohtumenetluse seadustikus sätestatud korras 30 päeva jooksul arvates korralduse jõustumisest.

Lisa 1. Asukoha eelvaliku skeem

Lisa 2. Keskkonnamõju strateegilise hindamise esimese etapi aruanne

Lisa 3. Asukoha eelvaliku aruanne

Dmitri Dmitrijev

vallavolikogu esimees